Doložka vybraných vplyvov
	1. Základné údaje

	Názov materiálu

	Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov

	Predkladateľ (a spolupredkladateľ)

	Ministerstvo dopravy Slovenskej republiky (ďalej len „MD SR“)

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Žiadne.

	Termín začiatku a ukončenia PPK
	-

	Predpokladaný termín predloženia na pripomienkové konanie
	Október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Významnou formou podpory štátu v oblasti rozvoja bývania je poskytovanie podpory prostredníctvom Štátneho fondu rozvoja bývania. Podmienky poskytovania podpory na rozširovanie a zveľaďovanie bytového fondu sú ustanovené zákonom č. 150/2013 Z. z. o Štátnom fonde rozvoja bývania v znení neskorších predpisov a vykonávacej vyhláške č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov (ďalej len „vyhláška“). Potreba úpravy a doplnenia vyhlášky vyplynula z vývoja cien stavebných prác a stavebných materiálov spotrebovaných v stavebníctve v predchádzajúcom období, ktoré majú vplyv na zvýšenie nákladov na realizáciu stavieb. Limity úveru na obstaranie nájomného bytu, zariadenia sociálnych služieb, ubytovacieho domu, internátu, obnovu týchto stavieb a technickej vybavenosti sa navrhuje zvýšiť o mieru inflácie od roku 2024. Analýzou údajov o výške obstarávacích nákladov na obnovu bytovej budovy spracovanou z údajov z predložených žiadostí o poskytnutie podpory na tento účel v roku 2026 bolo preukázané, že obstarávací náklad na obnovu bytových domov s nižším počtom bytov (max. 20 bytov v bytovom dome) je pri niektorých účeloch vyšší až o 50 % (v priemere o cca 20 až 25 %) oproti limitu úveru určenému v § 2 vyhlášky. Návrh vyhlášky upravuje
- maximálnu výšku úveru k takmer všetkým účelom podpory (maximálny limit úveru), 
- vyšší limit úveru na obnovu bytových domov s nižším počtom bytov (max. 20 bytových jednotiek),
· údaje a doklady, ktoré budú obsahom žiadosti alebo prílohou žiadosti o poskytnutie podpory.
Zároveň návrh vyhlášky obsahuje aj legislatívno-technické úpravy súvisiace so zmenou iných právnych predpisov.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Návrh vyhlášky upravuje maximálnu výšku úveru k takmer všetkým účelom so zohľadnením inflácie a veľkosti bytového domu v rámci účelu obnovy bytovej budovy. Táto úprava v praxi znamená, že úver zo ŠFRB pokryje väčšiu časť obstarávacích nákladov a žiadatelia o poskytnutie podpory si na dofinancovanie realizácie účelu nebudú nútení hľadať iné finančné zdroje. 
Vypustením niektorých dokladov napr. kolaudačné rozhodnutie pri obstaraní bytu fyzickou osobou alebo zmenou podmienok pre preukazovanie schopnosti splácať úver pre verejnú vysokú školu sa zníži administratívna náročnosť pre žiadateľa o poskytnutie podpory.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Fyzická osoba, obec, samosprávny kraj, , vlastníci bytov a nebytových priestorov v bytovom dome zastúpení  spoločenstvom vlastníkov bytov a nebytových priestorov v bytovom dome alebo správcom, nezisková organizácia poskytujúca všeobecne prospešné služby na zabezpečovanie bývania, správy, údržby a obnovy bytového fondu a iná právnická osoba.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Úpravou výšky podpory sa zvýši záujem potenciálnych žiadateľov investovať finančné prostriedky do realizácie najmä nájomných bytov, zariadení sociálnych služieb, obnovy bytových domov a i.

V prípade úpravy podmienok podpory a výšky podpory pri niektorých účeloch podpory sa navrhoval aj nulový variant, t. j. ponechať pôvodné výšky podpory a pôvodné podmienky, ktorý by mal negatívny vplyv na dostupnosť financovania podpory pre rozširovanie a zveľaďovanie bytového fondu. 
Ponechanie pôvodnej výšky limitov úverov, t. j. nedostatočná výška podpory, by mohlo spôsobiť zníženie záujmu potenciálnych žiadateľov investovať finančné prostriedky do realizácie najmä nájomných bytov, zariadení sociálnych služieb, obnovy bytových domov alebo internátov a i.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Ak áno, uveďte, ktorých vplyvov podľa bodu 9 sa goldplating týka: 

	




	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
[bookmark: _GoBack]Žiadosti sa v súlade so zákonom č. 150/2013 Z. z. predkladajú v termíne od 15. januára do 31. augusta  kalendárneho roka. Navrhovaná vyhláška by mala nadobudnúť účinnosť 1.januára 2027.Žiadosti budú od 15. januára 2027 predkladané podľa nových podmienok. Účinnosť a účelnosť predkladaného materiálu môže byť posúdená až po ukončení obdobia predkladania žiadostí, t.j. koncom roka 2027, resp. k 31. decembru 2028. Kritériom na preskúmanie je najmä vývoj počtu predložených žiadostí, počet schválených žiadostí, objem poskytnutej podpory, počet obnovených bytových domov a z toho počet malých bytových domov, atď. ŠFRB je povinný pravidelne v štvrťročných intervaloch zverejňovať informácie o počte predložených žiadostí a počte uzatvorených zmlúv o poskytnutí podpory aj s objemom poskytnutej podpory a počtom podporených bytov, lôžok, ubytovacích buniek a izieb podľa jednotlivých účelov podpory, na základe ktorých je možno vyhodnotiť účelnosť navrhovaných zmien.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP

	☒	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☐	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 
Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, uveďte internetový odkaz na tento proces.
Predloženým návrhom vyhlášky nevzniknú nové požiadavky na rozpočet verejnej správy. Financovanie bude zabezpečené v rámci schválených limitov výdavkov rozpočtu Štátneho fondu rozvoja bývania na príslušný rozpočtový rok. 
Vplyvy na služby verejnej správy pre občana: 
Vypustenie povinnosti na predkladanie kolaudačného rozhodnutia pri obstaraní už existujúceho bytu fyzickou osobou možno považovať za pozitívny vplyv na služby verejnej správy, avšak nie je kvantifikovateľné, nakoľko v tomto prípade nešlo o vydanie nového dokladu, získanie ktorého by bolo pre žiadateľa časovo alebo finančné náročné. Z uvedeného dôvodu možno tento vplyv považovať za zanedbateľný. 
V prípade žiadateľa  verejnej vysokej školy ide iba o zmenu podmienok pre preukazovanie schopnosti splácať úver pre sa síce zníži administratívna náročnosť pre tohto žiadateľa, ale toto zníženie možno považovať za zanedbateľné.
Vplyvy na manželstvo, rodičovstvo a rodinu: 
Podpora zo ŠFRB je poskytovaná naprieč spektrom socio-ekonomických skupín obyvateľstva žijúcich na území Slovenskej republiky. Zvýšenie limitu úveru na obstaranie nájomného bytu a na obnovu bytovej budovy a  umožní obyvateľom bytových domov zvýšiť reálnu dostupnosť bývania, resp. skvalitnenia bývania a následne zníženie prevádzkových nákladov na bývanie aj pre mladé rodiny a rodiny s deťmi.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
MD SR –  PhDr. Veronika Reháková,02/594 94 574, riaditeľka odboru bytovej politiky veronika.rehakova@mindop.sk , Ing. Jana Čerňanská, 02/594 94 585, hlavný štátny radca,  jana.cernanska@mindop.sk                   

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
MD SR, ŠFRB

	13. Stanovisko Komisie na posudzovanie vybraných vplyvov z PPK č. 161/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
K bodu doložke vybraných vplyvov
Komisia žiada dopracovať body 2 a 3 doložky vybraných vplyvov tak, aby konkrétnejšie identifikovali existujúce problémy a očakávaný výsledný stav, ktorý má byť prijatím navrhovanej úpravy dosiahnutý. 
Odôvodnenie: Predkladateľ v bode 2 doložky uvádza rast cien stavebných prác 
a materiálov a následne opisuje najmä navrhované legislatívne zmeny. Bod 3 doložky následne tieto zmeny prevažne opakuje bez konkretizácie ich očakávaných výsledkov. Osobitná časť dôvodovej správy pritom obsahuje konkrétne zistenia o nedostatočnosti súčasných úverových limitov, najmä pri obnove bytových domov s najviac 20 bytmi. Komisia preto žiada tieto zistenia primerane premietnuť do doložky vybraných vplyvov a konkretizovať očakávané zlepšenie dostupnosti financovania jednotlivých účelov podpory.

Komisia žiada doplniť v bode 8 doložky vybraných vplyvov konkrétny termín preskúmania účelnosti predkladaného materiálu a spresniť kritériá jeho vyhodnotenia. 
Odôvodnenie: Predkladateľ uvádza, že účelnosť navrhovanej úpravy bude možné posúdiť po ukončení obdobia predkladania žiadostí, konkrétny termín preskúmania požadovaný Jednotnou metodikou na posudzovanie vybraných vplyvov však neuvádza. Komisia preto žiada určiť termín preskúmania, napríklad do konca roka 2028, a doplniť kritériá umožňujúce vyhodnotiť prínos zvýšených úverových limitov, najmä vývoj počtu schválených žiadostí, objemu poskytnutej podpory a počtu podporených obnov malých bytových domov.

Komisia odporúča predkladateľovi v bode 10. Poznámky uviesť všetky relevantné informácie o vplyvoch materiálu.
Odôvodnenie: V poli „Poznámky“ je vhodné doplniť všetky informácie k častiam materiálu, ktoré majú čo i len marginálny (zanedbateľný) vplyv na niektorú zo sledovaných oblastí v bode 9 doložky.

K vplyvom na podnikateľské prostredie
Komisia odporúča predkladateľovi, aby v Analýze vplyvov na podnikateľské prostredie v časti 3.4 Iné vplyvy na podnikateľské prostredie bližšie opísal a špecifikoval pozitívny vplyv na podnikateľské prostredie.
Odôvodnenie: V zmysle metodického postupu - vplyvy, ktoré nie je možné objektívne kvantifikovať alebo vykonať expertný odhad, predkladateľ uvedie v časti 3.4 Iné vplyvy na podnikateľské prostredie. V uvedenej časti ich následne predkladateľ vysvetlí / opíše a uvedie dôvod, pre ktorý ich nebolo možné kvantifikovať, alebo vykonať expertný odhad. 

K sociálnym vplyvom
Komisia odporúča v doložke vybraných vplyvov neoznačiť negatívny sociálny vplyv a neuvádzať ho ani v analýze sociálnych vplyvov v bode 4.1.2. Zároveň Komisia odporúča v bode 4.2 analýzy sociálnych vplyvov popísať pozitívny sociálny vplyv na jednotlivé skupiny obyvateľov.
Odôvodnenie: Zvýšené výdavky na splácanie úverov Komisia nepovažuje za negatívny sociálny vplyv vzhľadom na skutočnosť, že ide o dobrovoľné rozhodnutie občana a treba vziať do úvahy aj to, čo si z toho úveru občania zabezpečia. Preto Komisia odporúča popísať pozitívny sociálny vplyv na jednotlivé dotknuté skupiny obyvateľov v bode 4.2.
Zvýšenie limitu úveru o 20 % pre bytové domy do 20 bytov umožní obyvateľom menších bytoviek zrealizovať komplexnú obnovu domov bez výrazného nárastu ich vlastných finančných príspevkov.
Spresnenie podmienok pre verejné vysoké školy uľahčí univerzitám čerpanie prostriedkov na rekonštrukcie študentských domovov. Študenti tak získajú prístup 
k dôstojnému bývaniu počas štúdia.

K vplyvom na služby verejnej správy pre občana
Komisia nesúhlasí s vyznačením žiadnych vplyvov na služby verejnej správy pre občana a na procesy služieb vo verejnej správe. Komisia predkladateľovi navrhuje 
v oboch prípadoch vyznačiť pozitívne vplyvy a doplniť príslušnú analýzu.
Odôvodnenie: Novelizačným bodom 16 sa pri žiadosti fyzickej osoby o podporu na kúpu bytu vypúšťa povinnosť predkladať kolaudačné rozhodnutie alebo kolaudačné osvedčenie. Tým sa znižuje administratívna záťaž občana a zároveň zjednodušuje proces vybavovania žiadosti na strane orgánu verejnej správy.




K vplyvom na manželstvo, rodičovstvo a rodinu                                                              
Predložený návrh vyhlášky podľa Komisie zakladá pozitívne vplyvy na manželstvo, rodičovstvo a rodinu. Komisia odporúča predkladateľovi vyznačiť tieto vplyvy v doložke vybraných vplyvov a stručne popísať v bode 10. Poznámky. 
Odôvodnenie: Zvýšením maximálnych limitov podpory poskytovanej zo ŠFRB sa zvyšuje reálna dostupnosť výhodného financovania bývania pre mladé rodiny a rodiny s deťmi. Zvýšenie limitov úverov na obnovu bytových a podporu menších bytových domov prispeje k zníženiu prevádzkových nákladov  na bývanie rodín a zlepšeniu kvality ich bývania.

Vyhodnotenie pripomienok: Doložka vplyvov a analýzy vplyvov upravené.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




1

